ДОКУМЕНТАЦИЯ

**ЗА УЧАСТИЕ В ПУБЛИЧНО СЪСТЕЗАНИЕ ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:**

**Извършване на независим финансов одит на проект „Изграждане на социални жилища за настаняване на лица от малцинствени групи от населението и социално слаби лица, които не могат да се ползват от условията на жилищното настаняване на Община Русе“, инвестиционен приоритет „Социална инфраструктура“**

**РАЗДЕЛ I. ОБЩИ ПОЛОЖЕНИЯ**

**ПРЕДМЕТ** - Предметът на настоящата обществена поръчка е **Извършване на независим финансов одит на проект „Изграждане на социални жилища за настаняване на лица от малццинствени групи от населението и социално слаби лица, които не могат да се ползват от условията на жилищното настаняване на Община Русе“, инвестиционен приоритет „Социална инфраструктура“.**

**ФИНАНСИРАНЕ –** Финансирането ще се осигури от бюджетa на проекта, с който Община Русе кандидатства за БФП по ОПРР 2014-2020 г., ПО 1 Устойчиво и интегрирано градско развитие“, Процедура: ”ИЗПЪЛНЕНИЕ НА ИНТЕГРИРАНИ ПЛАНОВЕ ЗА ГРАДСКО ВЪЗСТАНОВЯВАНЕ И РАЗВИТИЕ 2014-2020”. Към момента все още няма подписан Административен договор за предоставяне на безвъзмездна финансова помощ с УО на ОПРР 2014-2020 г. за проекта.

1. **ОБОСОБЕНИ ПОЗИЦИИ** – Не се предвиждат обособени позиции.
2. **ВЪЗМОЖНОСТ ЗА ПРЕДОСТАВЯНЕ НА ВАРИАНТИ –** Не се предвижда възможност за представяне на варианти на офертите.
3. **МЯСТО НА ИЗПЪЛНЕНИЕ -** Мястото за изпълнение на поръчката е на територията на Република България, област Русе, гр. Русе 7000, офис/и на Изпълнителя.
4. **СРОК ЗА ИЗПЪЛНЕНИЕ -** Изпълнението на договора е отложено на основание чл. 114 от Закона за обществените поръчки и започва да тече след подписване на Административен договор за предоставяне на безвъзмездна финансова помощ с УО на ОПРР 2014-2020 г. за проекта. Всяка от страните по сключения договор за изпълнение на настоящата обществена поръчка може да поиска прекратяване на същия без предизвестие след изтичане на тримесечен срок от сключването му.

Срокът за изпълнение на дейностите е след осигурено финансиране и е до 30 месеца.

Максималните срокове за изпълнение на дейностите по договора са обвързани със сроковете на проекта. В случай на спиране/удължаване на срока за изпълнение на проекта/административен договор за предоставяне на безвъзмездна финансова помощ между Възложителя и УО на ОПРР, срокът за изпълнение на дейностите по договора се спира/удължава със срока на спиране/удължаване на проекта/административния договор.

Срокът за изготвянето на текущи одиторски констатации и препоръки, свързани с обхвата за ангажимента за одит, започва да тече след получаване на писмена заявка от страна на Възложителя /възлагателно писмо/. В рамките на всяка заявка Възложителят ще определи конкретен срок за представяне на одиторските констатации.

Докладът от ангажимента за договорени процедури/Доклад за фактически констатации, който се явява краен продукт по настоящата обществена поръчка, вкл. обобщава всички изготвени одиторски констатации следва да бъде приет преди изтичане на сроковете на проекта/Административния договор за предоставяне на БФП.

**СТОЙНОСТ НА ПОРЪЧКАТА И НАЧИН НА ПЛАЩАНЕ –** Стойността на поръчката се определя в лева без ДДС и се предлага от участника в Ценовото му предложение. Максималната прогнозната стойност е както следва **2 000,00 лева** **без ДДС**, от които:

а/. **1** **917.80 лв**. без ДДС, финансирани с БФП по ОПРР и

б/. **82.20** **лв**. без ДДС, финансирани от Община Русе.

Участник, чието ценово предложение надвишава гореописаната максимална прогнозна стойност на поръчката, ще бъде отстранен от участие.

В общата цена за изпълнение на поръчката трябва да са включени всички разходи по изпълнението на предмета на поръчката. Плащането на цената на договора ще се извършва съгласно условията, посочени в проекта на договор на настоящата поръчка. Плащането на цената на договора ще се извършва в български лева, по банков път съгласно договорните условия по следната схема: тридесет дневен срок от получаване на данъчна фактура от съответния заявител/разпоредител, на база окончателен приемо-предавателен протокол за приемане на предоставен Доклад за фактически констатации, който се прилага към искане за окончателно плащане по проекта. Фактурата следва да включва текст: „Разходът е по административен договор за безвъзмездна помощ ……………….. по ОПРР 2014-2020 г.“

**РАЗДЕЛ ІІ. УСЛОВИЯ ЗА УЧАСТИЕ В ПРОЦЕДУРАТА**

1. В процедурата за възлагане на обществена поръчка може да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.

Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно.

1. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията за участие.
2. Възложителят отстранява от участие в процедура за възлагане на обществена поръчка участник, за който е налице поне едно от следните обстоятелства:
	1. Осъден е с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 – 353 е от Наказателния кодекс;

**3.2.** Осъден е с влязла в сила присъда, освен ако е реабилитиран, за престъпление, аналогично на тези по т. 3.1, в друга държава членка или трета страна;

3.3. Има задължения за данъци и задължителни осигурителни вноски по смисъла на чл.162, ал.2, т.1 от Данъчно-осигурителния процесуален кодекс и лихвите по тях, към държавата и към община по седалището на възложителя и на участника, или аналогични задължения, установени акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила. Изискването не се прилага в случаите на чл. 54, ал. 3 ЗОП.;

**3.4.** Установено е, че участникът:

**а)** е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

**б)** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

3.5. Установено е с влязло в сила наказателно постановление или съдебно решение, че при изпълнение на договор за обществена поръчка участникът е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен.

**3.6.** Когато е налице конфликт на интереси, който не може да бъде отстранен.

***Забележка:***

„Конфликт на интереси“ е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка

**3.7.** е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

3.8. е опитал да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка;

Важно: Участниците са длъжни да уведомят писмено възложителя в 3-дневен срок от настъпване на някое от гореизброените обстоятелства или обстоятелствата по т. 6 от настоящия раздел.

*Забележка:*

Съобразно чл. 54, ал. 2 от ЗОП изискванията на т. 3.1, т. 3.2 и т. 3.6. се отнасят за:

1. лицата, които представляват участника;

**2.**  членовете на управителни и надзорни органи;

**3.** други лица, които имат правомощия да упражняват контрол при вземането на решения от тези органи. Това са лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата, които представляват участника и членовете на управителни и надзорни органи по смисъла на чл. 54, ал. 2 от ЗОП са:

 1. при събирателно дружество – лицата по чл. 84, ал. 1 и чл. 89, ал. 1 от Търговския закон;

2. при командитно дружество – неограничено отговорните съдружници по чл. 105 от Търговския закон;

3. при дружество с ограничена отговорност – лицата по чл. 141, ал. 1 и 2 от Търговския закон, а при еднолично дружество с ограничена отговорност – лицата по чл. 147, ал. 1 от Търговския закон;

4. при акционерно дружество – лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции – лицата по чл. 256 във връзка с чл. 244, ал. 1 от Търговския закон;

6. при едноличен търговец – физическото лице – търговец;

7. при клон на чуждестранно лице – лицето, което управлява и представлява клона или има аналогични права съгласно законодателството на държавата, в която клонът е регистриран;

8. в случаите по т. 1 – 7 – и прокуристите, когато има такива;

9. в останалите случаи, включително за чуждестранните лица – лицата, които представляват, управляват и контролират кандидата или участника съгласно законодателството на държавата, в която са установени.

4. Не може да участва в процедурата пряко или косвено физическо или юридическо лице, за което е налице забраната по чл. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен ако не е налице изключение по чл. 4 от ЗИФОДРЮПДР. За липсата или наличието на тези обстоятелства се попълва Част III, Буква „Г“ от ЕЕДОП.

**5.** Участник, който не отговаря на поставените критериии за подбор или не изпълни друго условие, посочено в обявлението за обществена поръчка или в документацията;

Участник, който е предоставил оферта, която не отговаря на:

* предварително обявените условия на поръчката;
* правила и изисквания, свързани със социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.
* Участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;
* Участници, които са свързани лица /свързани лица по смисъла на § 2, т. 45 от ДР на ЗОП/.
1. Възложителят отстранява от процедурата участник, за когото е налице някое от обстоятелствата по т. 3.1 до т. 3.8, т. 4 и т. 5 възникнали преди или по време на процедурата.

**7.** Основанията за отстраняване на участник по т. 3.1 до т. 3.8 от настоящия раздел се прилагат и когато участникът в процедурата е обединение от физически и/или юридически лица и за член на обединението е налице някое от основанията за отстраняване.

8. Основанията за отстраняване на участника по т. 3.1 до т. 3.8 от настоящия раздел се прилагат до изтичане на следните срокове:

1. пет години от влизането в сила на присъдата - по отношение на обстоятелства по т.3.1 и т.3.2., освен ако в присъдата е посочен друг срок;

2. три години от датата на настъпване на обстоятелствата по т. 3.4. буква „а“ и т. 3.5 и по т.3.8, освен ако в акта, с който е установено обстоятелството, е посочен друг срок.

9. Участник, за когото е налице някое от изброените в т. 3.1. до т. 3.8 основания за отстраняване има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по т. 3.1., включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

 Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

 Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в т. 9 възможност за времето, определено с присъдата или акта.

Участник, който след покана от Възложителя и в определения в нея срок не удължи срока на валидност на офертата си.

10.Участник, който е предложил цена за изпълнение на поръчката, по-висока от определената от Възложителя в настоящата документация за участие прогнозна стойност на поръчката.

 11. **Изисквания към участник обединение.**

Ако участникът е обединение на физически и/или юридически лица, което не е юридическо лице, се представя копие на документ за създаване на обединението или друг документ, подписан от лицата в обединението. От представения документ следва да е видно правното основание за създаване на обединението, както и следната информация:

1. правата и задълженията на участниците в обединението;
2. разпределението на отговорността между участниците в обединението;
3. дейностите, които ще изпълнява всеки член в обединението;
4. участниците в обединението трябва да определят едно лице, което да представлява участниците в обединението. Когато в договора не е посочено лицето, което представлява участниците в обединението следва да се представи документ, подписан от лицата в обединението, в който се посочва представляващият;
5. всички членове на обединението следва да поемат отговорност заедно и поотделно за изпълнението на договора за възлагане на обществена поръчка.

12. **Изисквания към подизпълнителите:**

Участниците посочват в офертата си подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Доказателството може да бъде под формата на декларация от подизпълнителя, предварителен договор, договор по условие и др., гарантиращи, поетите от подизпълнителя задължение.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Възложителят изисква замяна на подизпълнител, който той не отговаря на съответните критерии за подбор или за тях са налице основания за отстраняване.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности;

При замяна или включване на подизпълнител изпълнителят представя на възложителя всички документи, които доказват, че новият подизпълнител отговаря на критериите за подбор и че не са налице основанията за отстраняване в процедурата.

13. **Доказване на изискванията за участие и критериите за подбор:**

При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията за липсата на основанията за отстраняване и съответствие с критериите за подбор.

Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Участниците – при поискване от страна на възложителя, са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 ЗОП, независимо от наименованието на органите, в които участват, или длъжностите, които заемат.

Когато за участник е налице някое от основанията за отстраняване по т. 3.1. до т. 3.10 и преди подаването на офертата той е предприел мерки за доказване на надеждност по чл. 56 ЗОП, тези мерки се описват в ЕЕДОП.

Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 ЗОП – документ от съответния компетентен орган за потвърждение на описаните обстоятелства;

За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган. В тези случаи възложителят не може да отстрани участника от процедурата или да откаже да сключи договор с него на основание, че не е представил някой от изискуемите документи, при условие че съответните обстоятелства се доказват от представеното удостоверение или сертификат.

**РАЗДЕЛ IІІ. ИЗИСКВАНИЯ ЗА ИКОНОМИЧЕСКОТО И ФИНАНСОВО СЪСТОЯНИЕ И ТЕХНИЧЕСКИТЕ ВЪЗМОЖНОСТИ И/ИЛИ КВАЛИФИКАЦИЯ НА УЧАСТНИЦИТЕ**

1. Възложителят не определя критерии за подбор, които се отнасят до годността (правоспособността) за упражняване на професионална дейност и до икономическото и финансовото състояние на участниците.
2. Възложителят определя критерии за подбор, които се отнасят до техническите и професионалните способности**.**
	1. *Участниците следва да притежават опит в изпълнението на дейности с предмет идентичен или сходен с този на настоящата обществена поръчка, независимо от обема. Участникът декларира съответствието си с критериите за подбор чрез представяне на ЕЕДОП.*

*Забележка: Дейности, идентични или сходни, с тези на поръчката са както следва: "услуги по извършване на одитни ангажименти - одит на финансови отчети и/или одит по проекти и/или вътрешен одит за целите на управлението“*

*Участниците трябва да имат* ***поне 1 /една/ изпълнена услуга с идентичен или сходен предмет през последните 3 /три/ години*** *от датата на подаване на офертата.*

***\*\*\* Списъкът на услугите е част от изискуемия Единен европейски документ за обществени поръчки /ЕЕДОП/ в частта „Критерий за подбор“, В: ТЕХНИЧЕСКИ И ПРОФЕСИОНАЛНИ СПОСОБНОСТИ, поле 1б).***

* 1. Изпълнителят трябва да осигури необходимата професионална квалификация и практически опит за осъществяване на дейностите по настоящата поръчка. Изпълнителят трябва да предложи екип от служители/експерти, които ще използва за изпълнение на обществената поръчка, които не са в конфликт на интереси, съгласно Закона за независим финансов одит (ЗНФО) и да отговарят на следните изисквания:
1. Ключов експерт в областта на одита:

Минимални изисквания за образование, квалификация и опит:

* да има виеше образование в областта „Социални, стопански и правни науки“, образователно-квалификационна степен „магистър”, в професионално направление: „Икономика“ или еквивалент
* Да притежава поне един от следните сертификати:
1. Дипломиран експерт-счетоводител (ДЕС), издаден от Института на дипломираните експерт-счетоводители;
2. Сертификат на Международния институт на вътрешните одитори (the IIA Inc.) за сертифициран вътрешен одитор (Certified Internal Auditor, CIA);
3. Сертификат на Международния институт на вътрешните одитори (the IIA Inc.) за сертифициран одитор в публичния сектор (Certified Government Auditing Professional, CGAP);
4. Сертификат на Министерство на финансите за Сертифициран вътрешен одитор в публичния сектор (СВОПС);
5. Други еквивалентни на горните сертификати.
* Специфичен опит: да е участвал в изпълнението на поне 2 одитни ангажимента.
1. Ключов експерт – юрист:

Минимални изисквания за образование, квалификация и опит:

- да има виеше образование, специалност „Право“, с придобита юридическа правоспособност или еквивалент, в случай, че образованието или правоспособността са придобити в друга държава.

* Специфичен опит: опит в областта на обществените поръчки (изработване на документации за обществени поръчки и/или консултиране и/или съдействие и/или процесуално представителство на възложители/участници/кандидати в процедури по ЗОП и/или участие в оценителни комисии по ЗОП) и/или самостоятелно или с участие в екип да е изпълнил минимум 2 одитни ангажимента.

Едно физическо лице може да изпълнява функциите само на един експерт. По своя преценка участникът може да предложи и допълнителни експерти, чиято функция е подпомагането на ключовите при осъществяване на дейностите от предмета на поръчката.

Участникът, който бъде определен за изпълнител на настоящата обществена поръчка, няма право да сменя лицата, посочени в офертата му като ключови експерти без предварително писмено съгласие на Възложителя.

Изпълнителят уведомява възложителя в писмен вид, като мотивира предложението си за смяна на експерт и прилага доказателства за наличието на обектни обстоятелства, довели до необходимостта от замяна на експерт. С уведомлението изпълнителят предлага експерт, който да замени досегашния, като посочва квалификацията и професионалния му опит и прилага доказателства за това. Новият експерт трябва да притежава квалификация, умения и опит, еквивалентни на или по-добри от тези на заменения експерт.

Възложителят може да приеме замяната или мотивирано да откаже предложения експерт. При отказ от страна на възложителя да приеме предложения експерт, изпълнителят предлага друг експерт, отговарящ на изискванията на възложителя с ново уведомление, което съдържа информацията и доказателствата посочени по-горе.

***\*\*\* Списъкът на персонала е част от изискуемия Единен европейски документ за обществени поръчки /ЕЕДОП/ в частта „Критерий за подбор“, В: ТЕХНИЧЕСКИ И ПРОФЕСИОНАЛНИ СПОСОБНОСТИ, поле 6).***

*Съгласно чл. 67, ал. 1 ЗОП при подаване на офертата участниците декларират съответствие с критериите за подбор чрез попълване на изискваните данни в ЕЕДОП. Доказателствата се представят в случаите по чл. 67, ал. 5 и ал. 6 ЗОП.*

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1. **Използване на капацитета на трети лица:**

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност. По отношение на критериите свързани с професионалната компетентност, участниците могат да се позовавва на капацитета на трети лица само ако лицата, с чийто образование, квалификация или опит се доказва изпълнението на изискванията на възложителя, ще участват в изпълнението на частта от поръчката, за която е необходим този капацитет. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**РАЗДЕЛ ІV. ГАРАНЦИЯ ЗА ИЗПЪЛНЕНИЕ НА ДОГОВОРА**

**Гаранция за изпълнение:**

Участникът, определен за изпълнител, представя гаранция за изпълнение на договора за обществена поръчка в размер на 5 % (пет на сто) от цената на договора.

Гаранцията за изпълнение на договора се представя от участника, определен за изпълнител на поръчката при подписване на договора

Условията, при които гаранцията за изпълнение се задържа или освобождава се уреждат с договора за изпълнение на обществената поръчка, сключен между Възложителя и Изпълнителя

Участникът или определеният изпълнител избира сам формата на гаранцията за изпълнение.

Гаранцията за изпълнение се представя като:

1. Парична сума;
2. Банкова гаранция;
3. Застраховка, която обезпечава изпълнението чрез покритие на отговорността на изпълнителя.

Гаранцията по **т. 1** или **т. 2** може да се предостави от името на изпълнителя за сметка на трето лице – гарант.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

При представяне на гаранцията във вид на платежно нареждане - паричната сума се внася по сметка на Община Русе:

IBAN **BG37 IORT 7379 3300 0300 00**

BIC Code: **IORTBGSF**

към **ТБ Инвестбанк АД, Клон Русе**, на името на Община Русе.

Когато участникът избере гаранцията за изпълнение да бъде банкова гаранция, тогава тя трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.

Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**РАЗДЕЛ V. ИЗИСКВАНИЯ КЪМ ПОДГОТОВКАТА НА ОФЕРТИТЕ**

Всеки участник в процедурата има право да представи само една оферта.

Не се допуска представяне на варианти на оферта.

Срокът на валидност на офертите е времето, през което участниците са обвързани с представените от тях оферти.

Този срок за валидност 9 (девет) месеца, считано от датата, посочена като дата, на която е получена офертата.

Участник предложил по-кратък срок на валидност на офертата си ще бъде отстранен от процедурата.

Възложителят може да поиска от участниците да удължат срока на валидност на офертите до сключване на договора за обществена поръчка.

Лице, което участва в обединение, както и лице, което е дало съгласие и фигурира като подизпълнител в офертата на друг участник, не може да представя самостоятелна оферта.

При изготвяне на офертата всеки участник трябва да се придържа точно към обявените от Възложителя условия.

В процедурата за възлагане на обществена поръчка едно физическо или юридическо лице може да участва само в едно обединение.

1. Офертите следва да се изготвят на български език.

За участие в процедурата участникът подготвя и представя оферта, която трябва да съответства напълно на условията и образците, съдържащи се в обявлението и в документацията за обществената поръчка. Неспазването на това изискване води до отстраняване на участника от участие в процедурата.

1. Всички разходи по подготовката и представянето на офертата са за сметка на участниците в процедурата.
2. Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.Офертата се представя в писмен вид на хартиен носител.
3. Спрямо участниците не трябва да са налице обстоятелствата по т.3.1 до 3.10 от Раздел V „Условия за участие в процедурата“. При подаване на офертата участникът удостоверява липсата на тези обстоятелства в Единния европейски документ за обществени поръчки (ЕЕДОП).
4. Всички документи в офертата трябва да бъдат на български език.
5. Ако в офертата са включени документи на чужд език, те следва да са придружени с превод на български език.
6. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала", печат и подписа на лицето/та, представляващо/и участника.
7. Офертата трябва да бъде подписана от лицето, което го представлява по закон или пълномощно или от надлежно упълномощено от него лице с нотариално заверено пълномощно.

Офертата се представя в запечатана, непрозрачна опаковка от участника или от упълномощен от него представител - лично, или по пощата с препоръчано писмо с обратна разписка. Върху опаковката се посочват: наименованието на участника, включително участниците в обединението, когато е приложимо; адрес за кореспонденция, телефон, и по възможност факс и електронен адрес; наименованието на обществената поръчката.

Офертите се подават на следния адрес: гр. Русе, пл. „Свобода“ № 6, Информационен център, гише „Обществени поръчки и транспорт“ до 17:30 ч. на датата, посочена в обявлението. За час на получаване се приема часът, отбелязан при издаване на входящ номер.

**Съдържание на опаковката:**

1. Съдържанието на опаковката включва**:**
	1. Опис на представените документи (Образец);
	2. Единен европейски документ за обществени поръчки (ЕЕДОП) (Образец) за участника, подписан от всички лица по чл. 40, ал. 1 ППЗОП (Образец) в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всички трети лица, чиито капацитет ще бъдат ангажиран в изпълнението на поръчката.

Уточнение: Лицата по чл. 40, ал. 1 ППЗОП са:

а/ лицата, които представляват участника;

б/лицата, които са членове на управителни и надзорни органи на участника;

в/други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

* 1. Документи за доказване на предприетите мерки за надеждност, когато е приложимо;
	2. Документите по чл. 37, ал. 4 от ППЗОП, когато е приложимо. При участник – обединение - документ по чл. 37, ал. 4 от ППЗОП документ, от който да е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението;

- В документа за създаване на обединение да е говорена солидарна и неограничена отговорност за изпълнението на договора между участниците в обединението.

* 1. Декларация по чл. 6, ал. 2 от Закона за мерките срещу изпирането на пари (Образец).

**1.6. Техническо предложение, включващо:**

а). Документ за упълномощаване, когато лицето, което подава офертата, не е законният представител на участника;

б). Предложение за изпълнение на поръчката в съответствие с техническите спецификации и изискванията на възложителя (Образец);

в). Декларация за съгласие с клаузите на приложения проект на договор и срока на валидност на офертата (Образец);

г). Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо (Образец);

**1.7. Ценово предложение** - Отделен запечатан, непрозрачен плик с надпис „Предлагани ценови параметри“, който съдържа ценовото предложение на участника (Образец);

**Извън съдържанието на ПЛИК „Предлагани ценови параметри“ не трябва да е посочена никаква информация относно предлаганата от участниците цена. Участници, които по какъвто и да е начин са включили някъде в офертите си или извън плик „Предлагани ценови параметри“ елементи, свързани с предлаганата цена или части от нея, ще бъдат отстранени от участие в процедурата.**

Офертата, както и всички документи, съдържащи се в нея се подписват от лицето, което представлява участника съгласно актуалната му регистрация, а за физическите лица, съгласно документа за самоличност или от надлежно упълномощено лице или лица, като в офертата се прилага нотариално заверено пълномощно на упълномощеното/ите лице/а.

Офертата се подписва от представляващия участника или от надлежно упълномощено/и - с нотариално заверено пълномощно - лице или лица, като в офертата се прилага оригинала на пълномощното от представляващия участника

**9.** За получените оферти при възложителя се води регистър, в който се отбелязват: 1. подател на офертата; 2. номер, дата и час на получаване; 3. причините за връщане на офертата, когато е приложимо;

**10.** При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

1. Възложителят не приема за участие в процедурата и връща незабавно на участниците оферти, които са представени след изтичане на крайния срок или в незапечатана или скъсана опаковка. Тези обстоятелства се отбелязват във входящия регистър на възложителя.
2. Ако участникът изпрати офертата чрез препоръчана поща или куриерска служба, разходите за тях са за сметка на участника. В този случай, участникът следва да осигури пристигането на офертата, в посоченият от възложителя срок. Рискът от забава или загубване на офертата са за сметка на участника.
3. До изтичане на срока за подаване на офертите всеки участник в процедурата може да промени, допълни или да оттегли офертата си.
4. Когато към момента на изтичане на крайния срок за получаване оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т. 10. Не се допуска приемане на оферти от лица, които не са включени в списъка.
5. Получените оферти се предават на председателя на комисията за разглеждане на офертите, за което се съставя протокол със следните данни: 1. подател на офертата; 2. номер, дата и час на получаване; 3. причините за връщане на офертата, когато е приложимо

 Протоколът се подписва от предаващото лице и от председателя на комисията.

**Информация за задълженията, свързани с данъци и осигуровки, опазване на околната среда, закрила на заетостта и условията на труд:**

При изпълнение на поръчката Изпълнителят е длъжен да спазва всички нормативни изисквания, свързани с данъци и осигуровки, опазване на околната среда, закрила на заетостта и условията на труд, които са в сила в Република България, и които са приложими към предоставяните услуги. Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

**o Относно задълженията, свързани с данъци и осигуровки:**

Национална агенция по приходите:

Информационен телефон на НАП - 0700 18 700; интернет адрес: www.nap.bg

**o** **Относно задълженията, опазване на околната среда:**

Министерство на околната среда и водите:

Информационен център на МОСВ: работи за посетители всеки работен ден от 14 до 17 ч. 1000 София, ул. „У. Гладстон“ № 67, Телефон: 02/ 940 6331, Интернет адрес:http://www3.moew.government.bg/

**o** **Относно задълженията, закрила на заетостта и условията на труд:**

Министерство на труда и социалната политика:

Интернет адрес: http://www.mlsp.government.bg, София 1051, ул. „Триадица“ №2, Телефон: 02/8119 443

**РАЗДЕЛ VI. КРИТЕРИЙ ЗА ВЪЗЛАГАНЕ НА ПОРЪЧКАТА**

Критерий възлагане на настоящата поръчката е **„НАЙ-НИСКА ЦЕНА“,** съгласно чл. 70, ал. 2, т. 1 от Закона за обществените поръчки.

**РАЗДЕЛ VІІ. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

**1**. **Провеждане на процедурата**.

Офертите на участниците се разглеждат от комисия за извършване на подбор на участниците, назначена по реда на чл. 51 от Правилника за прилагане на закона за обществените поръчки. Комисията започва работа след получаване на представените оферти и протокола по чл. 48, ал. 6 от ППЗОП

Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание и проверява за наличието на отделен запечатан плик с надпис „Предлагани ценови параметри“.

Най-малко трима от членовете на комисията подписват техническото предложение и плика с надпис „Предлагани ценови параметри“.

Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“.

Комисията разглежда документите по чл. 39, ал. 2 от Правилника за прилагане на закона за обществените поръчки за съответствие с изискванията към личното състояние и критериите за подбор, поставени от възложителя, и съставя протокол на основание чл. 54, ал. 7 от ППЗОП.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по чл. 54, ал. 7 от ППЗОП и изпраща протокола на всички кандидати или участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие. Тази възможност се прилага и за подизпълнителите и третите лица, посочени от кандидата или участника.

Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 ЗОП, новият ЕЕДОП може да бъде подписан от едно от лицата, които могат самостоятелно да представляват кандидата или участника.

След изтичането на срока за представяне на нов ЕЕДОП и/или други документи от участниците, комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор.

На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване.

Комисията обявява резултатите от оценяването на офертите по другите показатели, отваря ценовите предложения и ги оповестява.

Комисията класира участниците по степента на съответствие на офертите с предварително обявените от възложителя условия.

РАЗДЕЛ VІІІ. ОПРЕДЕЛЯНЕ НА ИЗПЪЛНИТЕЛ. ОБЯВЯВАНЕ НА РЕШЕНИЕТО НА ВЪЗЛОЖИТЕЛЯ. ПРЕКРАТЯВАНЕ НА ПРОЦЕДУРАТА. СКЛЮЧВАНЕ НА ДОГОВОР

**А.** **ОПРЕДЕЛЯНЕ НА ИЗПЪЛНИТЕЛ.**

Възложителят определя за изпълнител на поръчката участник, за когото са изпълнени следните условия:

1. не са налице основанията за отстраняване от процедурата, освен в случаите по чл. 54, ал. 3 от ЗОП, и отговаря на критериите за подбор;

2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

Б. ПРЕКРАТЯВАНЕ НА ПРОЦЕДУРАТА:

(1) Възложителят прекратява процедурата с мотивирано решение, когато:

1. не е подадена нито една оферта или не се е явил нито един участник за преговори;

2. всички оферти или заявления за участие не отговарят на условията за представяне, включително за форма, начин и срок, или са неподходящи;

3. всички конкурсни проекти не отговарят на предварително обявените условия от възложителя;

4. първият и вторият класиран участник откаже да сключи договор;

5. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

6. поради неизпълнение на някое от условията по чл. 112, ал. 1 от ЗОП не се сключва договор за обществена поръчка;

7. всички оферти, които отговарят на предварително обявените от възложителя условия, надвишават финансовия ресурс, който той може да осигури;

8. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

9. са необходими съществени промени в условията на обявената поръчка, които биха променили кръга на заинтересованите лица.

(2) Възложителят може да прекрати процедурата с мотивирано решение, когато:

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

**В. СКЛЮЧВАНЕ НА ДОГОВОР:**

След влизането в сила на решението за избор на изпълнител страните уговарят датата и начина за сключване на договора.

Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива .

Възложителят няма право да изисква документи, които:

1. вече са му били предоставени или са му служебно известни, или

2. могат да бъдат осигурени чрез пряк и безплатен достъп до националните бази данни на държавите членки.

**Преди сключване на договор, Избраният изпълнител представя декларация по ЗМИП за произхода на средствата.**

**РАЗДЕЛ ІX. ДРУГИ УСЛОВИЯ**

1. Всички действия на ВЪЗЛОЖИТЕЛЯ към участниците са в писмен вид. Решенията на ВЪЗЛОЖИТЕЛЯ, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, или по факс, или по електронен път.

2. Сроковете, посочени в тази документация, се изчисляват в календарни дни. Когато сроковете са посочени в работни дни, това е изрично указано при посочването на съответния срок. Когато последният ден от срока съвпада с почивен ден, счита се, че срокът изтича в края на първия работен ден, следващ почивния.

3. Във връзка с провеждането на процедурата и подготовката на офертите за въпроси, които не са разгледани в настоящите указания, следва да се спазват изискванията на Закона за обществени поръчки, обявлението за процедурата и условията, посочени в другите документи от документацията за участие в процедурата.

4. Процедура на обжалване: Органът, който отговаря за процедурите по обжалване, е Комисията за защита на конкуренцията.